Romelu Lukaku
Romelu Menama Lukaku Bolingoli (niderlandcha: Romelu Menama Lukaku Bolingoliniderlandcha talaffuzi: [ˈroːmeːlu luˈkaːku]; 1993-yil 13-may, Antverpen) – asli kelib chiqishi kongolik boʻlgan belgiyalik futbolchi. U Angliyaning „Chelsea“ klubi va Belgiya terma jamoasi hujumchisi, „Internasionale“da ijara asosida oʻynaydi. 2014-yil Braziliyada boʻlib oʻtgan jahon chempionati va 2016-yilda Fransiyada boʻlib oʻtgan Yevropa chempionati ishtirokchisi hisoblanadi. 2018-yilda Rossiyada boʻlib oʻtgan jahon chempionatining bronza medali sovrindoridir. Belgiya terma jamoasi tarixidagi eng yaxshi toʻpurar deb topilgan. U 6 yoshida Belgiyaning „Rupel Baum“ klubida futbol oʻynay boshlagan. 2006-yilda u „Anderlext“ga oʻtga hamda 16 yoshida asosiy jamoada debyut qilgan.2009-2010-yilgi mavsumda u Belgiya Pro-ligasining eng yaxshi toʻpurari boʻlgan. 2011-yilning yozida u Angliyaning „Chelsea“ klubi futbolchisiga aylangan. Ikki mavsum ijarada boʻlgandan soʻng u 2014-yilda 28 million funt sterling evaziga doimiy ravishda „Everton“ga koʻchib oʻtdi, bu klub rekordidir. 2017-yilda u "Manchester United" futbolchisiga aylandi, u transferi uchun 75 million funt toʻlagan. 2019-yilda u 74 million funt evaziga "Internasionale"ga oʻtdi. 2021-yilda u „Chelsea“ga qaytdi, u transferi uchun rekord darajadagi 97,5 million funt toʻlagan.